Ūdas

Ūdas () – Artimųjų Rytų skambinamasis chordofonas. Europietiškos liutnios pirmtakas (viduramžiais arabų buvo atvežtas į Ispaniją). Turi trumpą kaklelį be dalmenų.

Ūdą sudaro kriaušės formos korpusas, gaminamas iš kriaušės, riešutmedžio ar santalo medienos. Stygos paprastai šešios – 5 porinės ir viena neporinė. Ūdas laikomas ant dešiniojo kelio horizontaliai, o dešine ranka prispaudžiamas prie krūtinės. Dešinės rankos pirštais virpinamos stygos, o kairės rankos pirštais dengiamos stygos.

Ūdas plačiai paplitęs muzikinis instrumentas visose Arabų šalyse, Turkijoje, Kaukaze, Irane, Vidurio Azijoje, Balkanuose. Žymūs muzikantai ir grupės, grojančios ūdu: Rabis Abu-Chalilis, Le Trio Joubran, Orphaned Land, Irfan, Anouar Brahem, Hamza El Din ir kt.

Ūdo gamyba ir tradicinės muzikos atlikimas Irane bei Sirijoje 2022 m. įrašytas į UNESCO nematerialaus kultūros paveldo sąrašą.Crafting and playing the Oud

 Susijusios pasaulio paveldo tradicijos 
 Taro, styginio instrumento, gamyba ir atlikimas (2012, )
 Tradicinis kazachų menas dombra kui (2014, )
 Dotaro gamybos ir muzikavimo menas (2019, )
 Dutaro meistriškumas ir tradicinės muzikos atlikimo menas kartu su dainavimu (2021, )
 Kultūrinė praktika ir išraiškos, susijusios su tradiciniu mušamuoju instrumentu bolonu (2021, , reikalingas skubios apsaugos)
 Rebabo gamybos ir atlikimo menas (2024, , , , )
 Kobzos ir rylos tradicijos išsaugojimo programa (2024, , geroji praktika)

 Šaltiniai 

 Nuorodos 
 Ūdu groja Le Trio Joubran

Kategorija:Liutnios šeimos instrumentai
Kategorija:Artimųjų Rytų instrumentai